ย้อนเส้นทางสถานที่ แมทธิว ดีน ไป ก่อนประกาศติดเชื้อโควิด-19
หลังจากพิธีกรหนุ่มชื่อดัง แมทธิว ดีน โพสต์คลิปประกาศผ่านทางไอจีส่วนตัวว่าตนเองติดเชื้อโควิด-19 พร้อมทั้งประกาศงดให้บริการค่ายมวยคงสิทธา ซึ่งเป็นธุรกิจส่วนตัว 1 วัน เพื่อทำความสะอาด ป้องกันไวรัสโควิด-19 ทำเอาแฟนๆ รวมไปถึงคนในวงการบันเทิง ต่างส่งข้อความให้กำลังใจเป็นจำนวนมาก และขอให้เจ้าตัวหายป่วยไวๆบันเทิงไทยรัฐออนไลน์ขอย้อนไทม์ไลน์สถานที่ที่ แมทธิว ดีน ไปในช่วงปลายเดือน ก.พ. 2563 จนถึงต้นเดือน มี.ค. ที่ผ่านมา ก่อนที่เจ้าตัวจะประกาศผ่านไอจีว่าตนเองติดเชื้อโควิด-19 โดยอ้างอิงจากในไอจีส่วนตัวเป็นหลัก ซึ่งในช่วงปลายเดือน ก.พ. 2563 เป็นช่วงที่เจ้าตัวและ ลีเดีย ศรัณย์รัชต์ พาลูกๆคือน้องดีแลนและน้องเดมี่ ไปเที่ยวเกาะกูด จ.ตราด โดย ลีเดีย โพสต์ภาพที่เกาะกูดตั้งแต่วันที่ 25 ก.พ. 2563นอกจากนี้พระเอกหนุ่มเข้ม บอมบ์ ธนิน มนูญศิลป์ ได้โพสต์ผ่านไอจีส่วนตัวว่าเพิ่งไปถ่ายรายการกับ แมทธิว ดีน เมื่อวันพุธที่ 11 มี.ค. 2563 ที่ผ่านมา ซึ่งผ่านมาเพียง 2 วัน ก่อนที่ แมทธิว จะประกาศผ่านไอจีว่าติดเชื้อโควิด-19 โดย บอมบ์ บอกว่าจะไปตรวจร่างกาย และจะมาแจ้งผลให้ทุกคนทราบซึ่งเป็นที่น่าสังเกตว่า แมทธิว ไม่ได้ไปต่างประเทศในช่วงเวลาดังกล่าว แต่แมทธิวกลับติดเชื้อโควิด-19 ทำให้หลายคนหวั่นวิตกถึงการแพร่ระบาดของเชื้อดังกล่าวในเมืองไทยมากขึ้น.
ย้อนไทม์ไลน์สถานที่ที่ แมทธิว ดีน ไปในช่วงปลายเดือน ก.พ. 2563 จนถึงต้นเดือน มี.ค. ที่ผ่านมา ก่อนที่เจ้าตัวจะประกาศผ่านไอจีว่าตนเองติดเชื้อโควิด-19
โควิด-19,แมทธิว ดีน,แมทธิว ดีน โควิด-19,ดาราติดเชื้อโควิด-19,ไวรัสโควิด-19,ไวรัสโคโรนา,อินสตาแกรมดารา